A legidősebb ismert hazai gyűrűs kígyászölyvet kapták lencsevégre

A legidősebb ismert hazai gyűrűs kígyászölyvet kapták lencsevégre Balatonszentgyörgy mellett.

A madarat még 2013-ban gyűrűzték fiókaként Budakeszin (Turny Zoltán), majd 2016-ban és 2017-ben látták Ároktő és Nagyiván közelében, 2021-ben pedig Balatongyörök közelében figyelték meg. Ez a legelső színes gyűrűvel ellátott hazai kígyászölyv, illetve az első színesgyűrűs is, amit költésben is sikerült megfigyelni 2021-ben.

A kígyászölyv hazánk ritka fészkelője. Magyarországon elsősorban középhegységi költőfaj, de létezik egy néhány párból álló síkvidéki állománya a Kiskunságban is. Előszeretettel fészkel olyan erdőállományokban, melyek déli kitettségű oldalak, nyílt területek közelében vannak. Vonuló, nálunk március és október között figyelhető meg. Az európai madarak döntő többsége a Gibraltári- és a Boszporusz-szoros átlépése után a Szaharától délre eső afrikai telelőhelyeire vonul.

Sajtókapcsolat:

* Orbán Zoltán, a Madártávlat magazin főszerkesztője
* orban.zoltan@mme.hu

|  |  |
| --- | --- |
|  | © Fotó: Bődör Bence |

Eredeti tartalom: Magyar Madártani és Természetvédelmi Egyesület

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/5226/a-legidosebb-ismert-hazai-gyurus-kigyaszolyvet-kaptak-lencsevegre/